0043.xml
ایشین بیچ گیمز کبڈی،پاکستان روایتی حریف بھارت کو شکست دے کر فائنل میں پہنچ گیا پاکستانی شاہین طلائی تمغے کیلئے (آج)ایران سے نبردآزما ہوں گے
بنکاک ۔22 نومبر (اے پی پی)پاکستان نے حریف بھارت کو شکست دے کر چوتھے ایشین بیچ گیمز کبڈی ایونٹ کے فائنل کیلئے کوالیفائی کر لیا۔ پاکستانی شاہین طلائی تمغے کیلئے آج اتوار کو ایران سے نبرد آزما ہوں گے۔ تھائی لینڈ میں جاری ایشین بیچ گیمز کبڈی ایونٹ میں ہفتے کو کھیلے گئے دوسرے سیمی فائنل میں پاکستان کا مقابلہ روایتی حریف بھارت سے تھا، پاکستانی ٹیم نے انتہائی شاندار کھیل پیش کرتے ہوئے حریف ٹیم کو 28 کے مقابلے میں 39 پوائنٹس سے ہرا کر فائنل میں پہنچنے کا اعزاز حاصل کیا۔ پاکستانی ٹیم ایونٹ میں اب تک ناقابل شکست ہے۔ طلائی تمغے کیلئے پاکستانی ٹیم ایران کے آمنے سامنے ہو گی، ایران نے سیمی فائنل میں سری لنکا کو شکست دی تھی۔
APP
22.11.14
0043p.xml
ایشین بیچ گیمز کبڈی : پاکستان بھارت کو ہراکر فائنل میں پہنچ گیا  ہینڈ بال میں پاکستان نے کانسی کا تمغہ جیت لیا ،کبڈی میں گین شرٹس نے 39-28 سے کامیابی حاصل کی ، فائنل میں آج ایران سے مقابلہ ہو گا
بنکاک(مانیٹرنگ ڈیسک ، اے پی پی) پاکستان نے حریف بھارت کو شکست دے کر چوتھے ایشین بیچ گیمز کبڈی ایونٹ کے فائنل کیلئے کوالیفائی کر لیا جبکہ ہینڈ بال ایونٹ میں پاکستان نے بحرین کو ہرا کر کانسی کا تمغہ جیت لیا ۔ تھائی لینڈمیں جاری ایشین بیچ گیمزکبڈی ایونٹ میں گذشتہ روش کھیلے گئے دوسرے سیمی فائنل میں پاکستان کا مقابلہ روایتی حریف بھارت سے تھا ،پاکستانی ٹیم نے انتہائی شاندار کھیل پیش کرتے ہوئے حریف ٹیم کو 28کے مقابلے میں39 پوائنٹس سے ہرا کر فائنل میں پہنچنے کا اعزاز حاصل کیا۔پاکستانی ٹیم ایونٹ میں اب تک نا قابل شکست ہے ۔ طلائی تمغے کیلئے پاکستانی ٹیم آج ایران کے آمنے سامنے ہو گی ، ایران نے سیمی فائنل میں سری لنکا کو شکست دی تھی۔مینز ہینڈ بال ایونٹ میں پاکستان نے بحرین کو2-1 سے ہرا کر کانسی کا تمغہ اپنے نام کیا ۔قطر نے طلائی تمغہ حاصل کیا ۔ خواتین ہینڈ بال ایونٹ میں تھائی لینڈ نے طلائی تمغہ حاصل کیا ۔ ویتنام نے چین کو ہرا کر کانسی کا تمغہ جیتا۔
jang
23.11.14